Държавен вестник, бр. 47, 2000 г., стр. 7

Б Р О Й  47
Д Ъ Р Ж А В Е Н   В Е С Т Н И К
С Т Р .  7
(2) Докладчикът може да възлага извърш-
ването на дейности по чл. 51, ал. 1 ЗЗК на чле-
новете на работната група.
(3) Устните обяснения на страните, на пред-
ставители на предприятия и други държавни и
местни органи се протоколират и се подписват от
лицето, дало обясненията, и от докладчика или
члена на работната група, снел обясненията.
(4) При предоставяне на писмени доказател-
ства от страните по време на снемане на устни-
те обяснения това обстоятелство се отбелязва в
протокола по ал. 3.
Чл. 30. (1) Докладчикът при приключване
на проучването или разследването определя
фактите и обстоятелствата, които представля-
ват защитена търговска или служебна тайна на
страните по реда на чл. 51, ал. 3 ЗЗК, и разпо-
режда съхраняването им в отделна папка.
(2) Когато прецени, че разследването или
проучването е извършено пълно и всестранно и
събраните доказателства са достатъчни за про-
изнасяне от комисията, докладчикът покан-
ва страните да се запознаят със събраните до-
казателства без тези, съставляващи защитена
търговска или служебна тайна на страните.
(3) След запознаване със събраните доказа-
телства страните имат право да правят иска-
ния, бележки и възражения, които се записват
в протокол и се подписват от докладчика или
упълномощен от него член на работната група
и от страната.
Чл. 31. (1) Когато прецени, че извършеното
разследване и проучване е непълно или случаят
представлява фактическа и правна сложност и
разследването трябва да бъде продължено, док-
ладчикът изготвя докладна записка до председа-
теля за продължаване на срока по чл. 51, ал. 4 ЗЗК.
(2) Председателят на комисията в 3-дневен
срок от получаване на докладната записка по
ал. 1 с разпореждане продължава срока на раз-
следването или проучването за срок не по-дъ-
лъг от 30 дни или отказва да продължи срока за
разследване и проучване.
(3) При отказ по ал. 2 докладчикът е длъ-
жен да изготви заключение в срока по чл. 51,
ал. 4 ЗЗК.
Чл. 32. (1) След запознаване на страните със
събраните доказателства по реда на чл. 30 док-
ладчикът изготвя заключение и представя пре-
писката на председателя, като представя спи-
сък на страните и другите заинтересувани лица,
които трябва да се призоват в откритото засе-
дание на комисията.
(2) В 2-седмичен срок председателят насроч-
ва открито заседание на комисията и възлага
на главния секретар да призове лицата по спи-
съка на лицата за призоваване.
(3) Лицата по ал. 2 се призовават по реда
на ГПК.
Чл. 33. (1) Заседанията на комисията се ръ-
ководят от председателя на комисията, а в не-
гово отсъствие от определен от него замест-
ник-председател.
(2) Председателят проверява редовността на
призоваването и представителната власт на
лицата, конституирани като страни и заинтере-
сувани лица.
(3) Страните по преписката имат право да
искат отводи по чл. 39 ЗЗК на първото заседа-
ние на комисията. Исканията за отвод трябва
да бъдат мотивирани.
(4) След решаване на предварителните въп-
роси по ал. 2 и 3 председателят запитва страни-
те относно даване ход на преписката.
(5) След вземане на отношение на страните
комисията се произнася с определение за дава-
не ход на преписката.
Чл. 34. (1) Разглеждането на преписката в
заседание започва с доклад на члена на комиси-
ята—докладчик.
(2) На страните по преписката могат да се за-
дават въпроси по ред, определен от председателя.
(3) Когато счете, че обстоятелствата по пре-
писката са изяснени, председателят предоставя
възможност на страните за становища по съб-
раните доказателства.
(4) Когато преписката не е изяснена пълно и
всестранно, комисията с определение връща
преписката за допълнително разследване с кон-
кретни указания, които са задължителни за
докладчика.
(5) След изясняване на спора от фактическа
и правна страна председателят закрива откри-
тото заседание и съобщава деня за произнасяне
на комисията, като присъстващите се считат за
уведомени.
Чл. 35. (1) Откритите заседания на комиси-
ята са публични.
(2) Председателят следи за реда в заседател-
ната зала и може да отстрани всеки, който не
спазва този ред.
(3) По време на заседанието се води прото-
кол, който се подписва от председателя и про-
токолчика.
Чл. 36. (1) Решението на комисията се подпис-
ва от всички членове, участвали в гласуването.
(2) Членът на комисията, който не е съгла-
сен с решението, го подписва с мотивирано
особено мнение. Особеното мнение се мотиви-
ра в 3-дневен срок и се прилага към решението.
Чл. 37. След постановяване на решението по
чл. 55 ЗЗК докладчикът в 2-седмичен срок из-
готвя мотивите към решението съобразно изис-
кванията на чл. 57 ЗЗК и го представя на члено-
вете на комисията за подпис.
Чл. 38. (1) При обжалване на решението по
реда на чл. 43 ЗЗК председателят в 3-дневен срок
от получаване на жалбата изпраща във Върхов-
ния административен съд цялата преписка,
включително и обжалваното решение, и уведо-
мява жалбоподателя за това.
(2) Когато преписката съдържа и материа-
ли, съставляващи защитена търговска или слу-
жебна тайна на страните, те се изпращат в от-
делна папка с изрично указание за това.